**Gode spørsmål til lærlingen sin dokumentasjon**

*Dokumentasjonen er verktøyet (eller veiledningsgrunnlaget) for veiledningssamtale mellom lærling og veileder. Krever aktiv deltakelse og refleksjon fra begge parter, og gir mulighet for videre utvikling hos lærlingen, faglig og personlig.*

*Hensikten er å få lærlingen til å sette ord på det en gjør i praksis, og få lærlingen til å reflektere over eget arbeid. Støtte til lærlingens tanker, forslag og vurderinger er viktig for lærlingens motivasjon.*

* Har du dokumentert arbeidsoppgaven fra den starter til den er fullført?
* Er du så konkret i fremgangsmåten din at en som ikke jobber med ditt fag kan forstå?
* Har du gitt faglige **begrunnelser** til alt i fremgangsmåten din, til valgene du gjør underveis?
* Hvordan vurderer du kvaliteten på arbeidet du har gjort?
* Funksjon, medinnflytelse, HMS, bærekraft?
* Har du valgt ut relevante kompetansemål fra læreplanen til denne dokumentasjonen? Husk at disse også er med å avgrense dokumentasjonen din.
* Lovverk – hvilket lovverk gjelder for dette området?
* Kilder – hvilke kilder bruker du, i større dokumentasjoner
* Egenvurdering – hva fikk jeg godt til, hva kunne vært gjort på en annen måte, alternative løsninger (konsekvenser ved ulike valg), hva har jeg lært, hva trenger jeg å øve på
* Avslutningsvis – holdt jeg godt fokus på valgte læreplanmål, hvis ikke må jeg velge om, evt. svare de bedre ut i dokumentasjonen

**Generelle anbefalinger som åpner for samtale**

* Hvordan synes du det gikk?
* Hva gjorde du?
* Hvilke andre løsninger vurderte du?
* Hva gjorde at du valgte den løsningen?
* Hva kunne du evt. gjort annerledes? Hvorfor?
* Bruk åpne spørsmål som krever mer enn ja og nei svar
* Hvem, hva, hvordan, hvilken, når er anbefalte spørreord
* Hvorfor, oppleves ofte kritisk og bør unngås i veiledningssammenheng
* Tåle stillhet
* Sjekke ut, har jeg forstått deg riktig når jeg tolker det du sier slik…?
* Hvem kan hjelpe deg med…?
* Still oppfølgingsspørsmål, eks:

Det gikk bra – hva gikk bra – hva gjorde at det gikk bra

Han er flink – hva betyr det at han er flink – kan du forklare – gjerne eksempler

Spørre hypotetisk, f.eks. «hva tror du ville skjedd hvis…»